Hämärä
Yö tulee suurena ja villapartaisena
 hymyillen ilmihymyä puolihämärälle.
 Äänettömien sireenien keskeltä
 kasvavat hämyssä puiston ääriviivat,
 muodottomat ja jättiläismäiset.
 Hennoilla sireeneillä on uneliaat korvat,
 ne uneksivat auringon astuvan alas maahan – –
 Mitä voi unenkaltainen hämärä kaikille valvoville ajatuksille,
 jotka näkymättöminä livahtavat ohi?

Edith Södergran
Runot
Uuno Kailas